cyanic-selkie/wikianc huggingface dataset:
Nasjonalkoalisjonen av syriske revolusjons- og opposisjonskrefter
Nasjonalkoalisjonen av syriske revolusjons- og opposisjonskrefter (arabisk: ), også omtalt som Syrias nasjonalkoalisjon for opposisjonelle og revolusjonære styrker og Syrias nasjonalråd, er en koalisjon av Det syriske nasjonalrådet og andre opposisjonsgrupper i borgerkrigen i Syria. Koalisjonen ble opprettet på et samlingsmøte for syriske opposisjonsgrupper i Doha i Qatar 11. november 2012, der Mouaz al-Khatib ble valgt til koalisjonens leder. Suheir Atassi og Riad Seif ble valgt til visepresidenter, og Mustafa Sabbagh til generalsekretær.
Fra opprettelsen søkte koalisjonen anerkjennelse som Syrias rettmessige myndighet. 12. november erklærte Den arabiske liga og Golfrådet at de anerkjente koalisjonen som legitime representantar for det syriske folket. Dagen etter anerkjente også Frankrike koalisjonen som den eneste legitime representanten for det syriske folket.
Parazipangia
Parazipangia er en slekt av biller som tilhører familiegruppen bladbiller (Chrysomelidae).
Utseende
En liten (ca. 3 millimeter), avlangt-oval, beksvart jordloppe. De innerste seks leddene på antennene og mesteparten av beina er brunrøde. Antennene er omtrent tre fjerdedeler så lange som kroppen. Pronotum er firkantet, omtrent en og en halv gang så bredt som langt. Dekkvingene er litt bredere enn pronotum, jevnbrede, fint og jevnt punkterte.
Utbredelse
Arten er bare kjent fra Okiøyene i Japan.
Mar-a-Lago
Mar-a-Lago ( engelsk uttale:  <span class="IPA" title="Representation in the International Phonetic Alphabet (IPA)">/mɑɹ.ə.lɑ.goʊ/ ) er en eiendom i Palm Beach i Florida. Den ble bygget fra 1924 til 1927 av Marjorie Merriweather Post, som så for seg eiendommen som en fremtidig vinterferiebolig for amerikanske presidenter. Eiendommen eies av Donald Trump per 2022.
Donald Trump kjøpte denne eiendommen i 1985, da området var i forfall, for 10 millioner dollar. Deretter brukte han mange millioner dollar på å pusse opp området, før hotellet ble omgjort til en klubb i 1995. Siden 1995 har medlemmer av klubben blant annet kunnet leie rom, spa-opphold, tennis-områder og andre fasiliteter.
Mar-a-Lago Club hadde 29,7 millioner dollar i bruttoinntekter i perioden juni 2015 til mai 2016. Klubben hadde en omsetning på 25,1 millioner dollar i kalenderåret 2017, 22 millioner dollar i inntekter i 2018, og 21,4 millioner dollar i 2019.
Donald Trump skal ha fått utbetalt en forsikringssum på 17 millioner dollar på grunn av skader på Mar-a-Lago-anlegget etter orkansesongen i Atlanterhavet i 2005. Forsikringsbeløpet skulle dekke skader på landskapet, tak og vegger på eiendommen, lekkasjer, kunstverk som veggtepper og malerier, fliser og omfattende erosjon. Trump mottok kritikk da det ble hevdet at skadene var mye mindre enn det han hadde oppgitt.
I september 2019 ble Mar-a-Lago den primære residensen for Donald Trump og hans kone Melania Trump, som tidligere hadde bodd i New York City. Lovligheten av å benytte eiendommen som fast bopel er omstridt, fordi Donald Trump i 1993 undertegnet en "bruksavtale" med byen Palm Beach, Florida som endret kategoriseringen av Mar-a-Lago fra en enebolig til en privat klubb. Denne avtalen spesifiserte blant annet at gjestene, inkludert Donald Trump selv, aldri kunne bli boende ved klubben mer enn tre uker sammenhengende. I desember 2020 leverte naboer til Mar-a-Lago et brev til byen Palm Beach, hvor de skrev at byen burde varsle Trump om at han ikke kan bruke denne eiendommen som sin faste bolig.
McDonald Bay
McDonald Bay er en åpen bukt i Davishavet mellom Adams Island og Haswell Islands, som ligger like vest for Mabus Point på kysten av Antarktis. Hun ble kartlagt av Den australasiatiske antarktisekspedisjonen (AAE) under Douglas Mawson, 1911-14. Hun ble navngitt av the Advisory Committee on Antarctic Names (US-ACAN) etter offiseren Edwin A. McDonald i US Navy som var kommandør på USS «Burton Island», flaggskipet av to isbrytarar som støttet U.S. Navy (USN) Operasjon Windmill som oppretta astronomiske stasjoner langs Wilhelm II, Queen Mary, Knox og Bodd Coast sommeren 1947-48.
Kiez
Kiez, (flertall Kieze) er et tysk ord som betegner et strøk. Ordet brukes fremfor alt i Berlin og nord i Tyskland. Et Kiez bestemmes ikke offisielt, men av beboerne og omfatter gjerne fra 5 til 20 gater med spesiell stil og atmosfære.
Historie
Begrepets etymologisk er uklar. Historisk kommer ordet Kiez nærmest fra middelalderens Kietz, som ble brukt om bosetninger som oppstod ved borger i nordøstre Tyskland øst for elven Elbe. Her bodde opprinnelig slavisktalende undersåtter til borgherren, som fiskere som fanget fisk i området omkring den dlveovergang som borgen bevoktet, men med tiden kom også tysktalende og bosatte seg i områdene. De utgjorde ofte selvstendige bosetninger administrativt, uten å være tilhørige borgen eller byen. Strukturen av et slikt Kietz i tilslutning til en mideladers bykjerne, med middelalderske gatenet og småskalas bebyggelse, er fortsatt å finne i noen tyske byer, blant annet i Berlinbydelen Köpenick.
Uttrykket Kiez har historisk hatt negative konnotasjoner og i visse lokale sammenhenger blitt synonymt for prostisjonsstrøk, men har fikk i ander halvdel av 1900-tallet i særdeleshet i Berlin fått en mer positivt ladet klang som car koblet til en sterk og opplevd genuin områdeidentitet.
Lorenzo (band)
Lorenzo var et norsk indieband dannet av låtskriverne Stein Bjercke og Robert Holm i 1999. Bandet er kjent for hitene «Late Night Déjà Vu», «No More Lolitas» og «Central Station Blues».
Kiez
Lokale eksempler
I Hamburg brukes Kiez om fornøyelseskvarterene rundt Reeperbahn i bydelen Sankt Pauli. I Hannover kalles kvarterene omkring Steintor for Kiez, og området er i likhet med området med samme navn i Hamburg kjent for fornøyelser og prostitusjon.
I Berlin erdet mange  Kieze, særlig i bydeler med bevart 1800-tallsbebyggelse, som Bergmannkiez ved Bergmannstrasse og Graefekiez ved Graefestrasse, eller Helmholtzkiez og Kollwitzkiez omkring Helmholtzplatz respektive Kollwitzplatz i Prenzlauer Berg. Reuterkiez ved grensen mellom Kreuzberg og Neukölln kalles på grunn av sin beliggenhet også for Kreuzkölln.
20. etappe av Giro d’Italia 2013
20. etappe av Giro d'Italia 2013 ble kjørt den 25. mai 2013, og var en bakketempo. Etappen ble kjørt i fra Schlanders til Tre Cime di Lavaredo, over en distanse på 211 km (planlagt distanse var 203). Ruten på etappen ble endret grunnet værforholdene, men den ble gjennomført til tross for kuldegrader og store snømengder i fjellene.
Etappen ble vunnet av Vincenzo Nibali etter at han angrep 2 km før mål og ingen klarte å holde følge. På plassene bak fulgte colombianerne Fabio Duarte og Rigoberto Urán. Uráns sterke plass og tid medførte at han avanserte til en andreplass i sammendraget foran Cadel Evans som kom over minuttet bak. Nibali tok over ledelsen i poengkonkurransen, mens Carlos Betancur sin fjerdeplass gjorde at han tok over ledelsen i kampen om ungdomstrøya. Stefano Pirazzi hadde allerede avgjort klatretrøya før etappen, mens Team Sky behold ledelsen i lagkonkurransen selv etter en sterk prestasjon av Astana.
Aravind Eye Hospitals
Aravind Eye Hospitals er en rekke sykehus i India. Det ble grunnlagt av Dr. Govindppa Ventkstswam (populært kjent som Dr. V) i Madurai, Tamil Nadu i 1976. Det har vokst til et nettverk av øyesykehus, og har hatt stor innvirkning på å utrydde katarakt, en utstrakt forekomst av blindhet  i India. Frem til i 2012 har Aravind behandlet nesten 32 millioner pasienter og utført 4 millioner operasjoner, de fleste av dem billige eller gratis, noe som gjør det til verdens største og mest produktive øyesykehus. Aravind Eye Care hospitalene er blitt rost og er en gjenstand for en rekke lignende tiltak over hele verden.
Kansai Yamamoto
Kansai Yamamoto (japansk: 山本 寛斎, født 8. februar 1944 i Yokohama, død 21. juli 2020) var en japansk moteskaper og klesdesigner.
Han var også kjent for sitt samarbeid med David Bowie, der han utviklet androgyne og futuristiske antrekk.
Han studerte først byggeteknikk, men skiftet i 1962 til engelsk, som han studerte på Nihon-universitetet.
I 1999 lanserte han en moderne versjon av kimonoen, og i 2018 samarbeidet han med Louis Vuitton for å utvikle nye mønstre for Louis Vuittons feriekolleksjon.
I 2005 produserte han åpningsseremonien til Expo 2005 i Aichi prefektur.
Han døde av akutt myelogen leukemi den 21. juli 2020.
Han var far til skuespilleren Mirai Yamamoto.
Referanser
<References />
Mike Pompeo
Michael Richard «Mike» Pompeo (født 30. desember 1963 i Orange i California) er en amerikansk politiker som var USAs utenriksminister fra 26. april 2018 til 20. januar 2021.
Han var direktør i Central Intelligence Agency (CIA) fra 23. januar 2017 til 26. april 2018.
Formel 2-sesongen 2023
Formel 2-sesongen 2023 er den 57. sesongen av FIAs verdensmesterskap i Formel 2, og vil bestå av 28 løp på 14 baner fra 4. mars 2023 i Sakhir til 26. november 2023 i Abu Dhabi.
Dexithea
Utbredelse
Slekten er utbredt i Mellom-Amerika, mest i Mexico, men slekten forekommer sør til Costa Rica.
Formel 2-sesongen 2023
Lag og førere
Følgende lag og førere deltar i 2023-sesongen:
Mike Pompeo
Pompeo var medlem av Representantenes hus for Kansas fra 2011 til 2017. Han er medlem av Tea Party-bevegelsen i Det republikanske partiet. Han fungerte som Kansas’ representant i Republican National Committee. I november 2016 ble det kjent at Pompeo var tilbudt embedet som CIA-direktør av Donald Trump.
Formel 2-sesongen 2023
Lagendringer
Det tyske Formel 4-laget PHM Racing overtok oppføringene og eiendelene til Charouz Racing System på slutten av 2022-sesongen, og skal kjøres i samarbeid med den tsjekkiske troppen under PHM Racing av Charouz moniker.
Mike Pompeo
I mars 2018 kunngjorde president Donald Trump at han ville nominere Pompeo til utenriksminister.
Formel 2-sesongen 2023
Lagendringer
Carlin skal konkurrere under nytt eierskap i 2023. Den New Zealand-baserte bilprodusenten Rodin Cars ble majoritetsaksjonær i laget. Med det skal laget nå hete Rodin Carlin.
Hitech inngikk ett samarbeid med maskinvareselskapet Pulse-Eight i løpet av vinteren, og endret det offisielle navnet på laget til Hitech Pulse-Eight.
Virtuosi Racing og Invicta Watch Group kunngjorde et flerårig strategisk partnerskap som så navnet på laget endret til Invicta Virtuosi Racing.
Førerendringer
Felipe Drugovich som vant Formel 2-sesongen 2022 for MP Motorsport, forlot teamet etter sesongen, i likhet med Clément Novalak. Teamet vil bestå av førerne som kjørte for Prema Racing i forrige sesong; Dennis Hauger som kom på tiendeplass og Jehan Daruvala som kom på syvendeplass.
Rodin Carlin fører Logan Sargeant skal oppgradere til Formel 1 med Williams. Teamet vil bestå av to Red Bull juniorførere i 2023: Enzo Fittipaldi vil flytte over fra Charouz Racing System og Zane Maloney vil ta fatt på sin første fulltids Formel 2-sesong etter å ha debutert i 2022-finalen med Trident.
ART Grand Prix fører Frederik Vesti vil forlate laget og bli med i Prema Racing. Victor Martins erstatter ham, som går opp til ARTs Formel 2-lag etter å ha vunnet Formel 3-sesongen 2022 med det samme laget.
Haugers Prema Racing-sete vil bli fylt av Ferrari Driver Academy-medlem Oliver Bearman, som ble nummer tre i FIA Formel 3. Daruvalas sete hos Prema Racing vil bli fylt av Frederik Vesti, som kommer tilbake til Prema etter å ha tilbrakt sin rookie-sesong i Formel 2 med ART Grand Prix og ble nummer ni.
Hitech Pulse-Eight er et annet lag bestående av to Red Bull-juniorer i 2023. Teamet signerte Isack Hadjar, fjerde i Formel 3-sesongen 2022, og Jak Crawford, som returnerer til Hitech etter sist å ha konkurrert for dem i Formel 3-sesongen 2021 og som kom på sjuende plass med Prema i Formel 3-sesongen 2022. Marcus Armstrong forlot serien etter tre sesonger og flyttet til Chip Ganassi Racing i IndyCar.
DAMS signerte Ferrari junior Arthur Leclerc, som går opp til Formel 2 etter to år med Prema i FIA Formel 3.
Virtuosi Racing ansatte ikke Marino Sato på nytt. Han ble erstattet av Amaury Cordeel, som ble nummer 17 i sin debut i Formel 2-sesongen med Van Amersfoort Racing i 2022.
Det nyopprettede teamet PHM Racing by Charouz beholdt ingen av førerne som kjørte for Charouz i 2022. Carlin-bundne Fittipaldi ble erstattet av Roy Nissany, som starter sin femte Formel 2-sesong etter å ha blitt nummer 19 med DAMS forrige sesong. Lagets andre sete vil bli fylt av Brad Benavides, som uteksamineres fra FIA Formel 3 etter å ha avsluttet 2022-sesongen på 23. plass.
Trident signerte Clément Novalak, som vil forlate regjerende lag mestere MP Motorsport etter å ha blitt nummer 14. med dem. Novalak vil returnere til Trident etter sist å ha konkurrert for det italienske laget i Formel 3-sesongen 2021. Hans lagkamerat blir Roman Staněk, som kommer opp fra Formel 3 der han endte på femte plass for Trident.
Campos Racing erstatter Olli Caldwell med Kush Maini, som går opp til Formel 2 etter ett år i Formel 3 der han kom på 14. plass.
Van Amersfoort Racing vil ha en helt ny føreroppstilling, med Jake Hughes som forlater serien for å bli med McLaren i Formel E etter allerede å ha avsluttet sin 2022-kampanje for tidlig for å fokusere på å sikre seg et Formel E-sete. Han vil bli erstattet av Richard Verschoor, som vil gjennomføre sitt tredje Formel 2-år etter å ha blitt nummer 12 med Trident i 2022. Cordeel flyttet til Virtuosi Racing og vil bli erstattet av Juan Manuel Correa, som vil komme tilbake til mesterskapet på heltid etter skaden i ulykken som tok livet av Anthoine Hubert i 2019.
Midtsesongskifter
Euroformula Open-føreren Josh Mason erstattet Brad Benavides på PHM Racing av Charouz for runden på Circuit de Spa-Francorchamps.
Poengsystem
Poeng tildeles de første åtte plassene i sprint-løpet, og de første ti plassene i Feature-løpet. Føreren i pole position i Feature-løpet får også to poeng, og ett poeng blir gitt til føreren som setter den raskeste runden i både Feature-løpet og sprintløpet hvis denne føreren havner på topp ti. Ingen poeng vil bli gitt hvis den raskeste rundetiden oppnås av en fører som ble klassifisert utenfor topp ti. Det gis ikke poeng til føreren i pole position i sprintløpet, fordi startposisjonene i sprintløpet er basert på at de ti beste i kvalifiseringen starter i motsatt rekkefølge.
I sprintløpet blir det gitt poeng til de åtte beste førerne. Ett poeng blir gitt til føreren som setter den raskeste tiden, dersom føreren fullfører som en av de ti beste.
I feature løpet gis det poeng til de ti beste førerne. Det blir også gitt poeng til føreren som setter den raskeste rundetiden, dersom føreren fullfører som en av de ti beste, og til føreren i pole position.
Førermesterskap
Noter til tabellene:
Konstruktørmesterskapet
Noter til tabellene:
Risnes III-tunnelen
Risnes III-tunnelen er en 291 meter lang einspora jernbanetunnel på Bergensbanen, på strekningen mellom Trengereid stasjon og Arna stasjon i Bergen. Tunnelen åpnet i 1983.
Hubalhae
Hubalhae eller Senere Balhae var et koreansk kongedømme som ble etablert i 927 av kongefamilien Dae. Dette var første umiddelbare etterfølger av kongedømmet Balhae etter at dette falt for khitanske styrker i 926.
Nesaecrepida
Utseende
Små (2-3 millimeter), avlangt-ovale, rødbrune til brunsvarte jordlopper. Pronotum er rektangulært, noe smalere enn de rundede dekkvingene.
Hubalhae
Senere Balhae kom til ved et forsøk fra Balhaes aristokrati på å få innsatt en ny konge og revitalisere staten. Flere i det erobrede Balhae gjorde opprør mot khitanerne og dette kom ut av kontroll for khitanernes marionettkongedømme Dongdan.
Nesaecrepida
Levevis
Både larvene og de voksne (imago) billene lever på planter.
Hubalhae
Historie
I 927 begynte khitanerne å jage og henrette medlemmer av Balhaes kongefamilie for å fjerne alle mulige tronfølgere. Men flere medlemmer av kongefamilien overlevde, blant de kronprins Dae Gwang-hyeon. Dae sørget for at flyktninger fra kongedømmet, i hovedsak med avstamning fra Goguryeo, ble sendt sørover til kongedømmet Goryeo der de ble tatt godt imot av kong Taejo. Dae-klanen slo seg sammen med opprørere vest for Yaluelva og etablerte «Senere Balhae» i Holanfestningen i 927.
Nesaecrepida
Utbredelse
Slekten er utbredt i Mexico, det sørligste USA og Karibia. Den har også vært innført til Australia i et forsøk på biologiusk kontroll av innførte mimoser (Mimosa pigra).
Hubalhae
Historie
I 935 tok general Yeol Manhwa kontrollen over det nye kongedømmet i et kupp, etter at Dae-familiens overhode og konge døde, og etablerte kongedømmet Jeong-anguk.
Hans Meyer
Hans Meyer (født 22. mars 1858 i Hildburghausen, død 5. juli 1929 i Leipzig) var en tysk oppdager, naturforsker og forlegger og i 1889 den første europeeren til å klatre opp på Kilimanjaro.
Bakgrunn
Meyer ble født i Hildburghausen i Thüringen som sønn av forleggeren Herrmann Julius Meyer. Han studerte natur- og statvsvitenskap og gikk i 1884 inn i virksomheten til faren, Bibliographisches Institut.
Oppdaging
Etter reiser til Øst-Asia (1886) og Nord-Amerika, så vel som Sør-Afrika (1886), tok Hans Meyer til å forske på Kilimanjaro. I 1887 greide han for første gang å passere den daverande bregrensen ved 5 500 moh. På grunn av mangelfullt utstyr måtte han avbryte ekspedisjonen. Før han forlot Afrika reiste han gjennom Kinganidalen og Usaramo.
I midten av august 1888 la han i vei for andre gang, denne gangen sammen medmed Oskar Baumann. Etter at de hadde utforsket fjellregionen Usambara forlot bærerne ekspedisjonen på grunn av et opprør som hadde brutt ut ved kysten. Meyer og Baumann var dermed nødt til å avbryte reisen og dra tilbake til kysten. Der ble de tatt til fange og mishandlet av opprørlederen Buschiri. De kom seg fri ved å betale en stor sum løsepenger.
Kilimanjaro
For tredje gang la Meyer i 1889 ut på en ny reise, denne gangen sammen med Ludwig Purtscheller fra Salzburg. Den 6. oktober 1889 sto Meyer på det høyeste punktet av kraterkanten til Kibo, som han døpte «Kaiser-Wilhelms-Spitze». Til forskjell fra Victoria-sjøen fikk altså Kilimanjaro navn av en tapende kolonimakt, og har dermed også fått holde på det afrikanske navnet sitt. Meyer fikk også ny kunnskap om Ugwenfjella på denne reisen.
Senere
Hans Meyer drog i 1894 til Kanariøyene, og i 1898 på nytt til Kilimanjaro, de gikk rundt fjellet og slo fast at det tidligere hadde vært en isbre der. I 1903 drog han til Kordillene i Ecuador.
Hans Meyer ble utnevnt til professor i 1899, og fra 1901 var han medlem av det tyske kolonirådet. Han døde i Leipzig den 5. juli 1929.
Bolfoss
Bolfoss er en liten grend i Eidskog kommune i Innlandet. Før byggingen av riksvei 21 var Bolfoss et viktig knutepunkt der veien fra Mangen og Bjørkelangen møtte veien fra Setskog.
Jeong-anguk
Jeong-anguk eller Kongedømmet Jeong-an var en stat grunnlagt på ruinene av et annet koreansk kongedømme, Balhae. Jeong-an ble grunnlagt av general Yeol Manhwa. Den kinesiske History of Song sier at kongedømmet Jeong-an etterfulgte det koreanske kongedømmet Mahan.
Historie
Etter at militære styrker fra det khitanske Liao-dynastiet erobret Balhae i 926 etablerte en del embedsmenndet nye kongedømmet Senere Balhae. I 935 tok general Yeol Manhwa kontrollen over det nye kongedømmet, etter at Dae-familiens overhode, og konge døde. Yeol Manhwa endret navnet til Jeong-an. Kongedømmet skal ha gjort et forsøk på å alliere seg med nabostammer for å kaste khitanerne, men lyktes ikke. Yeol-klanen ble erstattet av Oh-klanen i 976 og styrt av Oh Hyeon-myeong til også dette kongedømmet ble erobret av khitanerne i 986.
Olav Gregarsson Folkestad
Olav Gregarsson Folkestad (født 1621 på Folkestad, død 1698 på Håve) var en norsk storbonde og lensmann i Bø. Han var en av Telemarks største storbønder i andre halvdel av 1600-tallet.
Olav Gregarsson Folkestad tilhørte åpenbart den gamle storbondeslekten som hadde eid Folkestad siden middelalderen, og som lokalhistorikerne Henneseid og Nordbø antar at opprinnelig var en lavadelsslekt. Hans far Gregar Folkestad eide hele 39 tønner jordegods i 1618. I 1626 hadde Gregar Folkestad en strid med presten Frantz Michelsønn om den fremste kvinnestolen i kirken, som presten ville ha til prestefruen, men som Folkestadbøndene mente at fra gammelt av tilhørte dem; «med bakgrunn i så stor rikdom var det ikkje underleg at Folkestad-bøndene ville ha den fremste stolen i kyrkja» kommenterer Henneseid og Nordbø.
I likhet med sin far eide Olav Gregarsson Folkestad et stort jordegods i distriktet. I 1677 ble han lensmann i Bø. Han sa fra seg vervet i 1680 og flyttet fra Folkestad til Håve i Lisleherad, der han bodde til sin død. Henneseid og Nordbø skriver at «det var i grunnen merkelig at han flytte frå sine store eigedomar i Bø og den sterke posisjonen han hadde i bygda». Olav Gregarson hadde en rekke barn som ble inngiftet i andre storbondeslekter i Bø, ikke minst Borgjaslekten, og etterkommerne hadde en dominerende stilling i Bø frem til 1900-tallet.
Olav Gregarsson Folkestad er omtalt i romanen Det uoppløselige episke element i Telemark i perioden 1591–1896 av Dag Solstad, som en av forfatterens forfedre.
Petrus Lombardus
Petrus Lombardus (Peter Lombarderen eller Peter Lombard), antagelig født mellom 1095 og 1100 i Lumellogno, i nærheten av Novara, Italia, død 20. juli 1160 i Paris, var en skolastisk teolog, samt biskop av Paris. Han er først og fremst kjent for sin antologi over kirkefedernes lærdom, Sententiæ, som ble en standardtekst i teologi, hvilket også gjorde ham kjent som «Magister Sententiarum».
Liv
Petrus Lombardus ble født i det som synes som i en fattig familie i Lombardia. Det mangler historisk sikre opplysninger om hans første tretti år, noe som innebærer hans opphav, skolegang, og sosiale bakgrunn. Det synes trolig at han fikk sin utdannelse ved katedralskolene i Novara og Lucca. Otto, biskopen av Luccia, og Bernhard av Clairvaux ble hans beskyttere, og han kunne derfor reise fra Italia og fortsette sine studier i Reims og i Paris. Han kom til Paris i 1136, men i årene fram til 1142 finnes det ingen opplysninger om ham da han fikk oppmerksomhet som lærer og forfatter. I Paris kom han i kontakt med Peter Abelard og Hugo av St. Victor som var tidens store teologer.
Også i 1145 ble Petrus Lombardus «magister», noe som tilsvarer professor, ved katedralskolen i Notre-Dame de Paris. Han var meget populær foreleser, noe som kan ha spilt en rolle da prestene i Notre-Dame tilbød ham å bli tatt opp i deres fellesskap. I 1144 ble han offisielt betraktet som en feiret teolog. De fleste prestene ved Notre-Dame var tilknyttet huset Capet enten ved blodsbånd eller ved inngifte med høyere tjenestemenn eller tilhørte den franske adelen. Det var ikke tilfellet med Petrus Lombardus som heller ikke hadde egne kontakter i Paris. Han blir av den grunn fremstilt som en som kom seg fram utelukkende av egne akademiske meritter, hans gjeld til Bernhard av Clairvaux til tross.
Han deltok ved konsilet i Reims som teologisk ekspert. Etter 1150 ble han diakon og i 1156 eller muligens i 1152 erkediakon. I år 1159 ble han utnevnt til biskop av Paris, og ble vigslet den 28. juli samme år. Et fiendtlig vitne, Walter av St Victor, anklagde Petrus Lombardus for å ha fått posisjonen ved hjelp av simoni, skjønt han hadde ingen inntekter. Den mest vanlige historien er at Filip, yngre bror av Ludvig VII av Frankrike, og erkediakon av Notre-Dame ble valgt, men avsto til fordel for sin lærer Petrus Lombardus. Hans tid som biskop ble kortvarig da han døde allerede året etter vigslingen, 21. eller 22. juli 1160 og ble gravlagt i St. Marcellus-kirken hvor hans grav eksisterte helt til den ble ødelagt under den franske revolusjon. Hans epitaf nevner at han ble berømt for Libri quatuor sententiarum samt ordlister over Davids salmer og Pauli epistler. Han ble etterfulgt av Maurice de Sully, byggherren av Notre-Dame-katedralen.
Sententiæ
Hans mest kjente verk var Libri quatuor sententiarum (De fire bøkene med sentenser), vanligvis kun kalt for Sententiæ. Dette var standardverket i teologi ved middelalderens universitet, fra 1220-tallet og fram til 1500-tallet. Det finnes intet annet kristent verk, bortsett fra Bibelen, som har blitt mer sitert. Middelalderens store tenkere fra Thomas av Aquino til Wilhelm av Ockham og Gabriel Biel har blitt påvirket av det. Til og med den unge Martin Luther skrev ordlister over Sententiæ.
Sententiæ er en antologi over bibelske tekster sammen med relevante utdrag fra kirkefedrene og teologer fra tidlig middelalder og dekker hele den kristne teologien. Petrus Lombardus genialitet består i utvalget og sammenlenkingen av tekster, systematikken i framstillingen, og ved at han i sitt utvalg lar bestemte syn komme til uttrykk. Petrus begynner den første boken med treenigheten, går over til skapelsen i bok to, behandler Jesus Kristus, frelseren i den styrtede skapelsen, i bok tre, for å avslutningsvis utrede sakramentet, Kristus’ nådegaver, i den fjerde boken. Petrus Lombardus’ magnum opus står støtt innenfor den før-skolastiske eksegese (fortolkning) av Bibelen og i tradisjonen av Anselm av Laon som lærte gjennom sitater fra autoriteter.
Doktriner
Petrus mest kjente og mest kontroversielle teori i Sententiæ er identifikasjonen av kristen kjærlighet (caritas) med den hellige ånd (Bok I:17). I henhold til hans teori er kjærligheten til Gud og nesten bokstavelig det samme som Gud; menneskene blir guddommelige av denne kjærligheten og blir tatt opp til evig liv i treenigheten. Denne teorien forklares aldri uttrykkelig å være ortodoks, men få teologer har erkjent seg til dette synet. Sammenlign dog pave Benediktus XVIs encyklika Deus Caritas Est (2006).
I Sententiæ legger Petrus fram teorien at ekteskapet er konsensuell (og trenger ikke å bli fullbyrdet for å bli betraktet som perfekt) til forskjell fra Gratianus’ analyse. Petrus’ tolkning ble senere gjennom pave Alexander III akseptert som gjeldende i den romersk-katolske kirke.
Potto
Denne halvapen i lorifamilien er en forsiktig, nattaktiv klatrer med svært bevegelige ledd, som kan gripe greiner i alle vinkler. Pelsen er grå, brun eller rød og øynene og ørene er små. Dyret kan oppnå en lengde på 35–40 cm, og veie inntil 1,5 kg. Halen er normalt 3,5 – 15 cm lang.
Kosthold og levemåte
Kostholdet består for det meste av frukt, sevje, kvae og insekter, eventuelt andre små dyr. En potto kan holde seg i ro i flere timer for å unngå å bli oppdaget. Dersom den blir angrepet, vender den hodet ned og stanger fienden med et «skjold» av hornaktig hud som dekker de spisse knokklene øverst på ryggen.
Letouzeya
Letouzeya er en slekt av billene i delgruppen (underfamilien) Platyninae i familiegruppen løpebiller.
Utseende
Middelsstore, slanke, blanke løpebiller.
USA-mesterskapet på 50 miles fjelløp 2018
USA-mesterskapet på 50 miles fjelløp 2018 (2018 USATF 50 Mile Trail Championships) ble arrangert 21. juli 2018, som en del av fjelløpet Cayuga Trails 50 Mile i Ithaca i New York i USA.
Resultater, herrer
15 utøvere deltok.
Resultater, kvinner
12 utøvere deltok.
Justine Iversen
Justine Catharina Iversen (født 26. april 1840 i Bergen, død 21. mai 1923) var en norsk skuespillerinne.
Justine Iversen var datter av snekkermester Iver Iversen og Elisabeth Marie Trøye.
Hun debuterte 14. november 1858 ved Det norske Theater i fødebyen Bergen, i rollen som Fanchon i stykket En liden Hex. Hun var tilknyttet dette teatret til utgangen av spillesesongen 1860-1861.
Sesongen 1861-1862 var Justine Iversen ved Det norske Theater i Trondheim. Hennes tolkning av rollen som Gjertrud i stykket Grev Waldemar i Trondheim i desember 1861 ble blant annet belønnet med følgende omtale: «[…] hvad der overraskede os, var, at Jfr. Iversen spillede, som hun gjorde; hendes Spil viste en Opfatning og en Afskygning, som vi ingenlundehavde ventet af en saa ung Skuespillerinde i en saa vidløftig og vanskelig Rolle.»
Senere etablerte Justine Iversen seg som motehandlerske i Kristiania.
Jan Holm
Jan Holm (født 15. mai 1952 i Trondheim) er en norsk journalist og forfatter. Han er utdannet barnevernspedagog og har bl.a. vært journalist i Klassekampen, redaktør for Norsk Ergoterapeutforbunds tidsskrift Ergoterapeuten, redaksjonssekretær i tidsskriftet Norges Barnevern samt redaksjonssekretær og fungerende redaktør i Cupido.
Absent Friend
«Absent Friend», svensk tittel: «Annorstädes vals», er en svensk slagerlåt fra 1965. Sangen er komponert av Dag Wirén, mens Alf Henrikson skrev teksten. Den svenskspråklige versjonen av melodien vant svenske Melodifestivalen i 1965 og ble fremført av den kjente operasangeren Ingvar Wixell.
I den internasjonale finalen, Eurovision Song Contest 1965 i Napoli i Italia, fremførte Wixell overraskende den engelske versjonen. Dette var første gang i Eurovision Song Contests historie at et deltakerland fremførte en sang på et annet språk enn sitt eget. Hendelsen gjorde at konkurransens arrangør, EBU, året etter innførte en regel som sa at deltakerlandene måtte opptre på sitt språk. Regelen ble midlertidig opphevet i årene 1973–1976 og endelig opphevet i 1999. Hjemme i Sverige reagerte mange seere på Wixells engelske fremføring og lurte på om operasangeren var flau over det svenske språket.
I konkurransen fikk bidraget til sammen 6 poeng og endte som nummer 10 av 18 deltakere. William Lind, som var svensk dirigent, hevdet senere at det italienske orkesteret hadde hatt en hemmelig avstemning der de tippet at «Absent Friend» ville vinne.
Barne- og ungdomsarbeider
Barne- og ungdomsarbeider er en person som arbeider med ulike pedagogiske tilbud for barn og ungdom, med det formål å styrke barn og unges selvfølelse og identitet.
Absent Friend
Listeplasseringer
Sangen lå på Svensktoppen i én uke, på niendeplass 17. april 1965.
Barne- og ungdomsarbeider
Utdanning
Utdanning som barne- og ungdomsarbeider er en fireårig videregående opplæring, hvorav to år består av opplæring i bedrift.
Absent Friend
Listeplasseringer
Samme år spilte Wixell også inn låten på en EP med samme navn.
Barne- og ungdomsarbeider
Utdanning
Fullført og bestått opplæring fører fram til fagbrev.
Yrkesutøvelse
Barne- og ungdomsarbeideren jobber på mange arenaer, blant annet i barnehager, barneparker, skoler, skolefritidsordninger, fritidsklubber, andre forbyggende tiltak, samt i kommunale etater.
For å arbeide med barn og unge under 18 år kreves politiattest som viser at man ikke er siktet, tiltalt eller dømt for overgrep mot barn.
Friidrett under parapanamerikanske leker 2019 - 400 meter T53 menn
400 meter T53 for menn under Parapanamerikanske leker 2019 ble arrangert i Lima 26. august 2019 kl 20:03. Kun finale ble avholdt.
T53 er en klasse for funksjonsshemmede utøvere innen parafriidrett, der utøverne bruker rullestol. Utøverne har ingen bevegelse i beina, og liten eller ingen funksjon i overkroppen, men har normal funksjon i skuldre og armer. Mange av disse utøverne kompenserer for manglende styrke i overkroppen ved å ligge framover.
Rekorder
Gjeldende rekorder i klassen T53 før parapanamerikanske leker 2019, og eventuelle nye rekorder satt under lekene:
Karoline Erdal
Karoline Erdal (født 15. november 1997) er en norsk skiskytter og langrennsløper som representerer Førde IL. Hun ble ungdomsverdensmester individuelt i Junior-VM i skiskyting 2016, og vant K17 normaldistanse i Junior-NM i skiskyting 2014.
Hun drev tidligere med skyting, og vant felthurtigskyting i Landsdelskretsstemnet 2013 i Førde.
Idrettskarrière
I Landsskytterstevnet i august 2013 vant Erdal juniorklassen i NM i skogsløp, og i slutten av august kom hun på 3.-plass i motbakkeløpet Førde Opp som er et trappeløp opp Hafstadkleiva.
Hun kom på 3.-plass i Norgescupen i skiskyting 2013/14 sammenlagt, med 160 poeng. Hun deltok også i Alpencup i februar. I junior-NM i skiskyting 2014 i februar vant hun normaldistansen i K17-klassen, ca. et halvt minutt foran Mathea Tofte. På sprinten kom hun på 6.-plass. Sogn og Fjordane SSK lag 1 kom på 7.-plass i klassen K17-21 i stafetten, med Erdal på laget.
I mars deltok hun i Junior-NM på ski 2014, og kom der på 23.-plass på 7,5 km. I NM i skiskyting 2014 deltok hun på Sogn og Fjordanes 1.-lag som kom på 22.-plass i mix-stafetten.
I slutten av mai 2014 vant hun motbakkeløpet Førde opp.
Erdal kom på 2.-plass i juniorklassen i NM i skogsløp som ble arrangert i forbindelse med Landsskytterstevnet 2014. I september deltok hun i NM i rulleskiskyting 2014 på Steinkjer, og vant der både sprinten og den påfølgende jaktstarten. I Ribberennet 2014 kom hun på 2.-plass.
Den 31. januar vant Norge gull i mix-stafett i Europeisk ungdoms-OL 2015 (European Youth Olympic Festival) i Vorarlberg i Østerrike, der Erdal gikk sammen med Mathea Tofte, Aleksander Fjeld Andersen og Sturla Holm Lægereid.
I junior-NM i skiskyting 2015 i Østre Toten kom hun på 5.-plass på fellesstarten, og hun fikk sølv på sprinten. Sogn og Fjordane kom her på 11.-plass på mix-stafetten. I junior-NM del 2 i Alta kom hun på 6.-plass på normaldistansen, og fikk bronse på sprinten i K18-klassen. På kvinnestafetten kom Sogn og Fjordane på 8.-plass. Hun deltok også i NM i skiskyting 2015 på Feed Skiarena, og gikk inn til 22.-plass på sprinten, og hun kom på 14.-plass på jaktstarten. På stafetten gikk hun sammen med Ingrid Gausemel og Mari Sollid Eide, og Sogn og Fjordane kom der på 14.-plass. Hun deltok også i junior-NM på ski 2015, der hun kom på 20.-plass 10 km fri og i april vant hun Rypeskarrennet.
Clinton Foundation
The Clinton Foundation (etablert i 1997 som the William J. Clinton Foundation), og fra 2013, the Bill, Hillary & Chelsea Clinton Foundation er en ideell organisasjon under section 501(c)(3) av USAs skattelovgivning. Stiftelsen ble etablert av forhenværende president Bill Clinton med hensikten å «styrke kapasiteten til folk i USA og resten av verden for å møte utfordringene av global avhengighet». Kontorene er plassert i New York City og Little Rock, Arkansas.
Frem til 2016 har stiftelsen samlet inn omkring 2 milliarder dollar fra amerikanske firma, utenlandske regjeringer og firma, politiske donorer og forskjellige andre grupper og enkeltpersoner. Mottak av midler fra rike givere har vært og er kontroversielt. Samtidig har stiftelsen fått anerkjennelse fra eksperter på filantropi og har mottatt tverrpolitisk støtte.
Dongdan
Kongedømmet Dongdan var en khitansk marionettkongedømme som ble opprettet for å kontrollere restene av det koreanske kongedømmet Balhae som ble erobret i 926.
Etter at khitanerne hadde erobret Dan Gur (balhae på Khitansk) i 926 besteg den khitanske kronprinsen Yelü Bei trona på Holhanfestningen, som var Balhaes hovedstad (dagens Mudanjiang i Heilongjiang. Kongedømmet brukte Dongdan som sitt kinesiske navn, som betyr øst for Dan Gur, i motsetning til vest Liao-dynastiet.
Politiske spenninger utviklet seg raskt mellom Yelü Bei og hans yngere bror Yelü Deguang som overtok khitantrona etter sin far, Yelü Abaoji som døde på vei hjem etter et vellykket felttog mot det yngre Tang-dynastiet. Den nye keiseren beordret sin endre bror å flytte sin hovedstad fra Huhan i østre Mandsjuria til Liaoyang i venstre Mandsjuria.
Bei ignorerte keiserens ordre, og flyktet til nord-kina for å unngå et mulig attentat i 930. Beis sønn ble utpekt som ny monark av Dongdan, men kongedømmet ble annektert av Liao-dynastiet i 936.
For å forlenge Balhaes vennskapelige relasjoner med Japan sendte Dongdan diplomater over Japanhavet i 929. Det japanske hoffet i Kyoto avviste de besøkende diplomatene fra Dongdan.
Karoline Erdal
Idrettskarrière
Hun endte på 4.-plass sammenlagt i K18-klassen i Norgescupen i skiskyting 2014/15, der Marthea Tofte vant.
Sommeren 2015 kom hun på 24.-plass i Vestlandsmesterskapet i skyting på bane, i klassen 2-5/V55, og hun kom på 7.-plass i K18/19-klassen i Lysebotn opp. Hun vant også seniorklassen (18-29 år) i Vidasete opp.
I forkant av 2015/16-sesongen ble hun tildelt DNB-stipendet 2015, og Furoreprisen 2015, som er på 50 000 kroner og deles ut av Sparebanken Sogn og Fjordane. Hun deltok i NM i rulleskiskyting 2015 i august, og kom der på 7.-plass på sprinten i K19-klassen, og 4.-plass på jaktstarten. Hun deltok også i Lyseboth Opp, der hun kom på 7.-plass i klassen damer 19-20 år.
I sesongstarten på Sjusjøen kom Erdal på 2.-plass på sprinten i klasse 17-19 år, bak Marit Øygard. I junior-NM i skiskyting 2016 kom hun på 2.-plass på normaldistanse i klassen K19, bak Emilie Ågheim Kalkenberg. På sprinten kom hun på 5.-plass, og på stafetten kom Sogn og Fjordane på 18.-plass. Hun deltok også i NM i skiskyting 2016 på Dombås, og kom der på 19.-plass på sprinten og endte også på 19.-plass på jaktstarten. Hun gikk også inn til 8.-plass på fellesstarten, der hun fikk tre strafferunder.
I Junior-VM i skiskyting 2016 i Romania vant hun sprinten, foran lagvenninne Emilie Kalkenberg og ukrainske Anna Kryvonos. Hun kom på 6.-plass på normaldistansen, og Norge fikk i tillegg bronse på stafetten, der Erdal gikk sammen med Kristina Skjevdal og Emilie Kalkenberg. I Norgescupen i skiskyting 2015/16 deltok hun i K19-klassen, og endte på 5.-plass sammenlagt. Emilie Ågheim Kalkenberg vant denne klassen.
Hun vant normaldistanse (6 km) i NM i skogsløp 2016, som denne gangen ble arrangert i Målselv. I oktober vant hun også sprintdistansen. I september vant hun sprinten i klassen K20-21 i NM i rulleskiskyting 2016. På den påfølgende jaktstarten gikk hun inn til 3.-plass, bak Kirsten Daae Wiik og Emilie Kalkenberg.
Erdal deltar på utviklingslandslaget i 2016/2017. Den 13. november ble hun den beste norske utøvere på fellesstarten i sesongåpningen på Sjusjøen, der hun skjøt 20 treff og kom på 4.-plass.
Sarosesthes
Sarosesthes er en slekt av biller som tilhører den artsrike underfamilien Cerambycinae i familien trebukker (Cerambycidae). Slekten omfatter bare én kjent art.
Utseende
En middelsstor (15-20 millimeter), avlang trebukk, gråsvart med hvite tegninger. Antennene er litt over halvparten så lange som kroppen. Pronotum er rundet, litt bredere enn langt, svart i midten med bredt lyse kanter. Dekkvingene er litt avsmalnende bakover, med rundede "skuldre", med tegninger av buktende, lyse tverrbånd. Beina er slanke, ikke spesielt lange.
Levevis
Larvene utvikler seg i død ved. De voksne billene besøker gjerne blomster.
Utbredelse
Arten er utbredt i det østlige Nord-Amerika.
Ferrari 365
Ferrari 365 (1966–1972) er en serie sportsbiler laget av italienske Ferrari. De hadde 4.4-liter 12-sylindret motor (V12) på om lag 320 hk, med forgasser. Hver sylinder har volum 365 ccm, derav navnet 365. Egentlig hadde de bare borret hver sylinder litt høyere enn den man fant på Ferrari 330.
365 GT 2+2 fra 1968 var en 4-seter coupe som erstattet nevnte Ferrari 500 Superfast og Ferrari 330 GT 2+2. Mye luksuriøst utstyr gjorde at den solgte bra i USA. Totalt 800 eksemplarer frem til 1972.
Clinton Foundation
Humanitære gaver er ikke et hovedsatsingsområde for Clinton Foundation, som i stedet beholder det meste av pengene og ansetter for å drive sine egne bistandsprosjekter. I september 2016 fikk stiftelsen fire av fire mulige stjerner av organisasjonen Charity Navigator etter dens gjennomgang av stiftelsens regnskap. En annen overvåkingsorganisasjon, CharityWatch, sier at 88 % av stiftelsens penger går til veldedige formål og ga Clinton Foundation karakteren A for 2016. I 2015, med 223 millioner dollar i omsetning og med utgifter på 12 % av totalen brukte Clinton Foundation i overkant av 26 millioner dollar på administrasjon.
Ferrari 365
365 GTC og 365 GTS var egentlig henholdsvis Ferrari 330 GTC og GTS (samme utseende og 2.4-meters chassis), men med den større 4.4-liter motor. Solgt i 168 og 20 eksemplarer frem til 1970.
Clinton Foundation
Stiftelsen er en offentlig organisasjon som hvem som helst kan donere penger til og er separat fra the Clinton Family Foundation, en privat organisasjon for Clintonfamiliens personlige filantropiske formål. Ifølge stiftelsens nettsted mottar hverken Bill Clinton eller hans datter Chelsea Clinton (begge styremedlemmer) noe honorar. Da Hillary Clinton var styremedlem mottok heller ikke hun noe honorar fra stiftelsen.
Ferrari 365
365 P var en 3-seters (tre posti) midtmotorisert konseptbil laget i to eksemplarer. Det var også en 380-hesters racerbil.
365 GTB4 var en 2-seters coupe på 2.4-meters chassis fra 1968, også kalt «Ferrari Daytona», etter fabrikkens tre 1967-seiere i 24-timers rittet i Daytona, Florida. 1284 stykk produsert. Rundt 350 hk. 365 GTS/4 var en cabriolet-utgave av Daytona laget i 122 eksemplarer.
365 GTC/4 fra 1971 var bygd på chassiset til Daytona (365 GTB/4) og produsert i 505 eksemplarer. Med 340 hk og mykere fjæring var den en 4-seters GT-bil laget i 500 eksemplarer. Videreført i 1972 som 365 GT4 2+2, en 4-seters familiebil med helt nytt karosseri på et lengre 2.7-meters chassis. Ble laget i 521 eksemplarer frem til 1976 da den fikk større motor (4.4 liter) og ble kalt Ferrari 400.
365 GT4 BB fra 1973 var 387 stykk midtmotoriserte 2-setere med 12-sylinders boksermotor og således tilhørende en annen motorserie. Erstattet i 1976 med BB 512. Se Ferrari Berlinetta Boxer.
The Endless River
The Endless River er det femtende studioalbumet fra Pink Floyd, utgitt i november 2014. Albumet er det første fra Pink Floyd på 20 år, etter utgivelsen av The Division Bell i 1994. Dette er bandets første studioalbum etter keyboardisten Rick Wrights død, og det tredje etter at bassisten Roger Waters forlot bandet i 1985. Wright medvirker dog på albumet, både musikalsk og som låtskriver, da store deler ble skrevet og spilt inn før han døde.
Kenya under Afrikamesterskapet i friidrett 1982
Kenya deltok under Afrikamesterskapet i friidrett 1982 (utendørs) i Kairo i Egypt.
The Endless River
Albumet kom på 1.-plass på flere albumlister verden over, blant annet på UK Albums Chart i Storbritannia og VG-lista i Norge. På Billboard 200-lista i USA debuterte albumet på 3.-plass.
Bakgrunn
Albumet, som regnes som Pink Floyds «svanesang», består i all hovedsak av ambient instrumentalmusikk. Den eneste sangen er «Louder than Words», som også er albumets første singel. The Endless River er hovedsakelig basert på utdrag av 20 timer med musikk innspilt i 1993 og 1994 under arbeidet med albumet The Division Bell. Den opprinnelige ideen var å gi ut musikken som et sideprosjekt under tittelen The Big Spliff.
Gitarist og vokalist David Gilmour og trommeslager Nick Mason beholdt deler av disse innspillingene, spesielt Rick Wrights bidrag. I 2013 og 2014 spilte Gilmour og Mason inn ny musikk, og de bearbeidet og videreutviklet også opptak fra 1968 av Wright under øving i Royal Albert Hall. Albumet inneholder derfor opptak fra The Big Spliff og opptakene fra 1968, kombinert med nye ideer.
Personell
Pink Floyd
Dirphiella
Dirphiella er en slekt av sommerfugler som hører til familien påfuglspinnere (Saturniidae).
Utseende
Middelsstore (vingespenn 50-80 millimeter), spinkle og bredvingede, brunlige påfuglspinnere uten øyeflekker på vingene. Ellers varierer artene en del, forvingen kan være ensfarget eller ha svarte striper, bakvingen kan være hvit med mørk kant, eller begge vingepar kan være ganske bleke.
Levevis
Larvene lever gjerne selskapelig, i alle fall som unge, på ulike busker og trær. Som andre påfuglspinnere har de voksne reduserte mundeler, og de tar ikke næring til seg. Noen flyr om natten, andre om dagen.
Utbredelse
Slekten er utbredt i Mexico og Guatemala.
Vitenskapsåret 1255
Vitenskapsåret 1255 er en oversikt over hendelser, prisvinnere, fødte og avdøde personer med tilknytning til vitenskap i 1255.
Nordlandsslekt
Nordlandsslekt er et begrep som viser til eldre slekter av borger- eller prestestand i Nordlandene, det vil si dagens Nordland og Troms, samt Finnmark. Disse slektene hørte til de ledende samfunnslag i landsdelen.
Forklaring av begrepet
Flere nordlandsslekter er til dels inngående skildret i nedtegnelser fra blant annet 1700- og 1800-tallet. Blant disse er reisebeskrivelser forfattet av Gustav Peter Blom, svenskene Johan Erik Forsström, Sven Nilsson og J.W. Zetterstedt, tyskeren Leopold von Buch og engelskmennene baronett Arthur de Capell Brooke og Frederick Metcalfe. Disse slektenes kultur, blant annet væremåte, selskapsliv og dans, skilte seg fra almuens.
Det heter seg at alle nordlandsslekter lar seg føre tilbake til adelsslekten Benkestok. Ikke alle, men likevel en lang rekke nordlandsslekter nedstammer kognatisk fra denne slekten. Blant de velkjente er slekten Ellingsen, hvis stamfar Elling Christophersen (1676–1730) var oldebarn av Margrethe Benkestok.
Begrepets alder
Begrepet er av eldre dager. Det ble ofte benyttet i historisk og genealogisk litteratur på 1900-tallet. I sin bok Slægten Benkestok fra 1904 benyttet Wilhelmine Brandt ordet «Nordlands-Familjer». Noen år etter utgivelsen av Slægten Benkestok omtalte S.H. Finne-Grønn denne boken som et «genealogisk magasin for nordlandsslekter». Begrepet forekommer ellers blant annet i Jakob Schønings Nordlands-slegten Schøning i 360 aar (1928), Johan Hvedings Nordlandsslekten Hveding (1944), Nils Parelius' Nordlandsslekten Mentzonis opprinnelse (1956) og Gerd Fjellstads Fra adel til bumenn : Nordlandsslekter (1996).
Bahia di Santa Ana
Bahia di Santa Ana (nederlandsk: Sint Annabaai) er en dyp kanal eller et sund på øya Curaçao som deler hovedstaden Willemstad i de to delene Punda og Otrobanda.
Den er halvannen kilometer lang og 90-300 meter bredt. Mot sør munner den ut i det karibiske hav; innerst i kanalen ligger lagunen og havna Schottegat.
Franciscus Lé Livec de Trésurin
Franciscus Lé Livec de Trésurin (født 5. mai 1726 i Quimper i Frankrike, død 2. september 1792 i Paris) var en fransk jesuitt som ble et av ofrene for septembermordene under den franske revolusjon. Han ble saligkåret av pave Pius XI den 17. oktober 1926.
Zafarraya
Zafarraya er en by og kommune i det sørøstlige Spania, i provinsen Granada. Kommunen har 2,096 innbyggere (2021). Hovednæringsvei er landbruk, men Zafarraya er kjent som den fattigste kommunen i Spania og var i 2013 den av de spanske kommunene med lavest gjennomsnittsinntekt per capita. Bystyret ledes (per 2016) av ordfører Rosana Molina (det spanske sosialistiske arbeiderpartiet).
Zafarraya er mest kjent for de arkeologiske utgravningene av la Cueva del Boquete de Zafarraya, hvor man blant annet i 1983 fant et godt bevart kjevebein til et neandertalmenneske. Funnet var på den tiden regnet som det yngste neandertalmennesket, og gjorde at man antok at neandertalerne og det moderne mennesket har sameksistert på Iberia-halvøya (ibid).